Hvad kan du se og lave i Grand Canyon Village?
Grand Canyon Villaga er centreret omkring turisme og fungerer som udgangspunkt for hikes og vandreture i området. Byen, der ligger på kanten af The South Rim, huser adskillige hoteller, og det er oplagt at planlægge sine ekskursioner herfra. Der er også enkelte museer i området, såsom The Grand Canyon Railway Depot, der viser jernbanens historie eller Hopi House, der fortæller indianernes historie i området og desuden byder på gode shoppingmuligheder. Men centrum for oplevelser kan siges at være Grand Canyon Visitor’s Center, der er udgangspunkt for de fleste organiserede ture rundt i nationalparken.